**OBČINA KAMNIK**

**ŽUPAN**

Glavni trg 24

1240 Kamnik

Številka: 711-0012/2023-2/12

Datum: 25.11.2024

# OBČINSKI SVET

# OBČINE KAMNIK

ZADEVA: **PREDLOG NAČRTA RAVNANJA Z NEPREMIČNIM PREMOŽENJEM OBČINE KAMNIK ZA LETO 2025**

PREDLAGATELJ: Matej Slapar, župan Občine Kamnik,

POROČEVALEC: Maja Sušnik, podsekretarka - vodja Oddelka za premoženjsko-pravne in splošne zadeve

Marija Kos, podsekretarka – pomočnica vodje ddelka za področje finančnega poslovanja

Nika Ovijač, višja svetovalka za reševanje pravnih zadev

PRAVNA OSNOVA: 24. člen Zakona o stvarnem premoženju države in samoupravnih lokalnih skupnosti (Uradni list RS, št. [11/18](http://www.uradni-list.si/1/objava.jsp?sop=2018-01-0457), [79/18](http://www.uradni-list.si/1/objava.jsp?sop=2018-01-3797) in [78/23](http://www.uradni-list.si/1/objava.jsp?sop=2023-01-2479)) in 17. člen Statuta Občine Kamnik (Uradni list RS, št. 50/15, 20/17, 61/19 in 92/22)

NAMEN: Obravnava in sprejem

PREDLOG SKLEPA:

Občinski svet Občine Kamnik sprejme Načrt ravnanja z nepremičnim premoženjem Občine Kamnik za leto 2025.

O b r a z l o ž i t e v:

Zakon o stvarnem premoženju države in samoupravnih lokalnih skupnosti v 24. členu določa, da načrt ravnanja z nepremičnim premoženjem vsebuje načrt pridobivanja nepremičnega premoženja in načrt razpolaganja z nepremičnim premoženjem.

Nadalje isti člen določa, da načrt ravnanja z nepremičnim premoženjem za samoupravne lokalne skupnosti sprejme svet samoupravne lokalne skupnosti na predlog organa, odgovornega za izvrševanje proračuna samoupravnih lokalnih skupnosti, v rokih, določenih za sprejetje proračuna samoupravne lokalne skupnosti za tekoče oziroma prihodnje proračunsko leto. Svet samoupravne lokalne skupnosti lahko določi, da načrt ravnanja z nepremičnim premoženjem pod določeno vrednostjo sprejme organ, odgovoren za izvrševanje proračuna samoupravnih lokalnih skupnosti.

Predlog Odloka o proračunu Občine Kamnik za leto 2025, v 13. členu določa, da Občinski svet sprejme načrt ravnanja z nepremičnim premoženjem občine za nepremičnine v posamični vrednosti nad 100.000 €, župan pa načrt ravnanja z nepremičnim premoženjem občine za nepremičnine v posamični vrednosti do 100.000 €. Župan sprejme tudi načrt ravnanja s premičnim premoženjem.

Za leto 2025 se trenutno ne načrtuje prodaja nepremičnin, katerih vrednost presega 100.000,00 €. V kolikor se bo s časom izkazalo, da bi bilo potrebno izvesti kakšno prodajo večje vrednosti, se bo to reševalo v okviru rebalansa proračuna za leto 2025 in z dopolnitvijo načrta ravnanja.

V letu 2025 se predlaga nakup nepremičnine za potrebe delovanja PGD Duplica (približno 190.000,00 €). Omenjeno društvo se že vrsto let sooča z neprimernimi oz. premajhnimi prostori oz. zemljiščem. Pred leti je celo zaživela ideja, da bi na območju za Supernovo uredili objekt, ki bi ga lahko skupaj uporabljala GRS Kamnik ter PGD, vendar se je kasneje izkazalo, da lokacija zaradi težje dostopnosti za opravljanje tovrstnih služb ni najprimernejša za nobeno od navedenih služb. GRS je svoje prostore dobila na območju S dela Smodnišnice. Občina Kamnik je v letu 2023 za potrebe PGD Duplica odkupila ½ delež na nepremičninah ID znak: parcela 1908 1401/3, parcela 1908 1401/17 in parcela 1908 1401/16, ki se nahajajo v neposredni bližini dosedanjega gasilskega doma. Občina Kamnik namerava v letu 2025, v kolikor bo dosežen dogovor s solastnico, dokupiti še preostali delež na nepremičninah, tako da bo Občina Kamnik postala lastnica teh nepremičnin do celote. Nepremičnina ID znak: parcela 1908 1401/3 v naravi predstavlja zemljišče v izmeri 220 m2, na katerem stoji stanovanjska stavba št. 584 z naslovom Jelovškova ulica 1, Kamnik; nepremičnina ID znak: parcela 1908 1401/17 v naravi predstavlja zemljišče v izmeri 24 m2; nepremičnina ID znak: parcela 1908 1401/16 v naravi predstavlja zemljišče v izmeri 789 m2.

Matej Slapar

ŽUPAN

Priloga:

* Načrt ravnanja z nepremičnim premoženjem Občine Kamnik za leto 2025

Na podlagi 24. člena Zakona o stvarnem premoženju države in samoupravnih lokalnih skupnosti (ZSPDSLS –1, Uradni list RS, št. 11/18, 79/18 in 78/23) in 17. člena Statuta Občine Kamnik (Uradni list RS, št. 50/15, 20/17, 61/19 in 92/22) je Občinski svet Občine Kamnik na …. seji dne ……….. sprejel

**NAČRT RAVNANJA Z NEPREMIČNIM PREMOŽENJEM OBČINE KAMNIK**

**ZA LETO 2025**

NAČRT PRIDOBIVANJA NEPREMIČNEGA PREMOŽENJA OBČINE KAMNIK ZA LETO 2025

Občina Kamnik načrtuje, da bo v letu 2025 kupila sledeče nepremičnine:

1.

Upravljavec: Zasebna last

Vrsta nepremičnine: prostori za delovanje PGD Duplica

Okvirna površina nepremičnine: ½ delež na nepremičninah površine cca 1.033 m2

Predvidena sredstva: cca. 190.000 EUR

Matej Slapar

ŽUPAN