**OBČINA KAMNIK**

**ŽUPAN**

Glavni trg 24

1240 Kamnik

Številka: 032-0001/2024

Datum: 27. 11. 2024

**OBČINSKI SVET**

**OBČINE KAMNIK**

ZADEVA: **PREDLOG OKVIRNEGA PROGRAMA DELA OBČINSKEGA SVETA OBČINE KAMNIK ZA LETO 2025**

PREDLAGATELJ: Matej Slapar, župan Občine Kamnik

POROČEVALEC: Kristina Zabavnik, višja svetovalka za delovanje organov občine

Bogomira Skvarča Jesenšek, direktorica občinske uprave

Maja Sušnik, podsekretarka – vodja Oddelka za premoženjsko-pravne in splošne zadeve

Katarina Vegel, podsekretarka – vodja Oddelka za družbene dejavnosti

dr. Marija Tadeja Ježek, podsekretarka – vodja Oddelka za urejanje prostora

Boris Ravbar, podsekretar – vodja Oddelka za razvoj in investicije

Timotej Štritof, podsekretar – vodja Oddelka za gospodarske dejavnosti, gospodarske javne službe in finance

PRAVNA OSNOVA: 17. člen Statuta Občine Kamnik (Uradni list RS, št. 50/15, 20/17, 61/19 in 92/22) ter 62. člen Poslovnika Občinskega sveta Občine Kamnik (Uradni list RS, št. 97/15, 20/17 in 61/19)

NAMEN: Obravnava in sprejem

PREDLOG SKLEPA:

Občinski svet Občine Kamnik sprejme Okvirni program dela Občinskega sveta Občine Kamnik za leto 2025.

**O b r a z l o ž i t e v:**

Na podlagi 62. člena Poslovnika Občinskega sveta Občine Kamnik (Uradni list RS, št. 97/15, 20/17 in 61/19) so bili pozvani vsi pristojni, da posredujejo pisne predloge za pripravo programa dela Občinskega sveta Občine Kamnik za leto 2025.

Okvirni program je razdeljen na rok obravnave (spomladansko in jesensko zasedanje) in organ, delovno telo oziroma oddelek občinske uprave, ki bo pripravil končno besedilo predlaganih aktov, vsebuje pa tudi okvirni terminski program sej za leto 2025.

Okvirni program vsebuje predloge občinske uprave. Poleg teh so delovna telesa občinskega sveta predlagala naslednje:

* Odbor za gospodarske dejavnosti je predlagal seznanitev s poročilom o poslovanju družbe Velika planina d.o.o. ter viziji razvoja turizma na Veliki planini. Predlog je delno upoštevan, saj bo predstavljeno letno poročilo za leto 2024 (spomladansko zasedenje, zap. št. 3), medtem ko je Strategijo razvoja območja Velike planine in družbe Velika planina d.o.o. Občinski svet Občine Kamnik sprejel 23. 6. 2021 in velja do leta 2030.
* Odbor za družbene dejavnosti je predlagal sprejem strategije za področje kulture, zato je občinska uprava v okvirni program uvrstila predlog lokalnega programa kulture za obdobje 2025–2029 (spomladansko zasedanje, zap. št. 11).
* Komisija za mandatna vprašanja, volitve in imenovanja je predlagala uvrstitev sklepa o podelitvi priznanj Občine Kamnik v letu 2025 (spomladansko zasedenje, zap. št. 23).
* Odbor za gospodarske dejavnosti je predlagal seznanitev s poročilom o izvedenih sanacijah po poplavah v avgustu 2023 (jesensko zasedanje, zap. št. 5).
* Odbor za proračun in gospodarjenje z občinskim premoženjem je predlagal uvrstitev točke na temo reševanja problematike zaščite pitne vode v dolini Kamniške Bistrice in na Veliki planini (jesensko zasedenje, zap. št. 6).

Občinskemu svetu predlagamo, da predlog programa obravnava in sprejme predlagani sklep.

Matej Slapar ŽUPAN

Prilogi:

* okvirni program dela
* okvirni terminski program

**O K V I R N I P R O G R A M D E L A**

**OBČINSKEGA SVETA OBČINE KAMNIK ZA LETO 2025**

1. **SPOMLADANSKO ZASEDANJE**

**ODDELEK ZA GOSPODARSKE DEJAVNOSTI, GOSPODARSKE JAVNE SLUŽBE IN FINANCE**

1. PREDLOG ZAKLJUČNEGA RAČUNA PRORAČUNA OBČINE KAMNIK ZA LETO 2024

Predlagatelj: Župan Občine Kamnik

Gradivo pripravi: Vsi oddelki; končno obliko gradiva pripravi Oddelek za gospodarske dejavnosti, gospodarske javne službe in finance

Obrazložitev:

98. člen Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O in 76/23) in 17. člen Statuta Občine Kamnik (Uradni list RS, št. 50/15, 20/17, 61/19 in 92/22).

1. PREDLOG ODLOKA O REBALANSU PRORAČUNA OBČINE KAMNIK ZA LETO 2025 – SKRAJŠANI POSTOPEK

Predlagatelj: Župan Občine Kamnik

Gradivo pripravi: Vsi oddelki; končno obliko gradiva pripravi Oddelek za gospodarske dejavnosti, gospodarske javne službe in finance

Obrazložitev:

40. člen Zakona o javnih financah in 17. člen Statuta Občine Kamnik.

1. SEZNANITEV Z LETNIM POROČILOM DRUŽBE VELIKA PLANINA D.O.O. ZA LETO 2024

Predlagatelj: Župan Občine Kamnik

Gradivo pripravi: Družba Velika planina d.o.o. ter Oddelek za gospodarske dejavnosti, gospodarske javne službe in finance

Obrazložitev:

Seznanitev s poslovanjem družbe v letu 2024 v skladu s 17. členom Statuta Občine Kamnik.

1. PREDLOG PROGRAMA OSKRBE S PITNO VODO V OBČINI KAMNIK V LETU 2025

Predlagatelj: Župan Občine Kamnik

Gradivo pripravi: Upravljavec javne službe ter Oddelek za gospodarske dejavnosti, gospodarske javne službe in finance

Obrazložitev:

Program oskrbe s pitno vodo v občini Kamnik pripravi upravljavec javne službe. Program vsebuje predvidene prihodke in odhodke v okviru izvajanja gospodarske javne službe oskrbe s pitno vodo ter predvidene investicije, ki se bodo izvajale v okviru investicijskega vzdrževanja iz sredstev omrežnine.

1. PREDLOG PROGRAMA IZVAJANJA GOSPODARSKE JAVNE SLUŽBE ODVAJANJA ODPADNE IN PADAVINSKE VODE ZA LETO 2025

Predlagatelj: Župan Občine Kamnik

Gradivo pripravi: Upravljavec javne službe ter Oddelek za gospodarske dejavnosti, gospodarske javne službe in finance

Obrazložitev:

Program izvajanja gospodarske javne službe odvajanja odpadne in padavinske vode v občini Kamnik pripravi upravljavec javne službe. Program vsebuje predvidene prihodke in odhodke v okviru izvajanja gospodarske javne službe odvajanja odpadne in padavinske vode ter predvidene investicije, ki se bodo izvajale v okviru investicijskega vzdrževanja iz sredstev omrežnine.

1. PREDLOG PROGRAMA VZDRŽEVANJA JAVNE RAZSVETLJAVE ZA LETO 2025

Predlagatelj: Župan Občine Kamnik

Gradivo pripravi: Upravljavec javne službe ter Oddelek za gospodarske dejavnosti, gospodarske javne službe in finance

Obrazložitev:

Program vzdrževanja javne razsvetljave vsako leto pripravi upravljavec javne službe. Program vsebuje predvidene prihodke in odhodke v okviru izvajanja gospodarske javne službe vzdrževanja javne razsvetljave ter predvidene investicije, ki se bodo izvajale v okviru investicijskega vzdrževanja.

1. PREDLOG ODLOKA O USTANOVITVI JAVNEGA PODJETJA KOMUNALA KAMNIK D.O.O. – 1. IN 2. OBRAVNAVA

Predlagatelj: Župan Občine Kamnik

Gradivo pripravi: Oddelek za gospodarske dejavnosti, gospodarske javne službe in finance

Obrazložitev:

Koncesijska pogodba za oskrbo s pitno vodo bo potekla, v skladu s predpisi pa to gospodarsko javno službo lahko izvaja le subjekt javnega prava. Zato se predvideva ustanovitev javnega podjetja skladno z Zakonom o gospodarskih javnih službah (Uradni list RS, št. 32/93, 30/98 – ZZLPPO, 127/06 – ZJZP, 38/10 – ZUKN in 57/11 – ORZGJS40).

**ODDELEK ZA DRUŽBENE DEJAVNOSTI**

1. SEZNANITEV Z LETNIMI POROČILI JAVNIH ZAVODOV V OBČINI KAMNIK ZA LETO 2024

Predlagatelj: Župan Občine Kamnik

Gradivo pripravi: Oddelek za družbene dejavnosti in javni zavodi

Obrazložitev:

Kot vsako leto bo Občinski svet seznanjen z letnimi poročili javnih zavodov, ki so jih le-ti dolžni predložiti skladno z zakonodajo.

1. PREDLOG SKLEPA O RAZPOREDITVI PRESEŽKA PRIHODKOV NAD ODHODKI JAVNIH ZAVODOV

Predlagatelj: Župan Občine Kamnik

Gradivo pripravi: Oddelek za družbene dejavnosti

Obrazložitev:

Skladno z veljavno zakonodajo bo Občinskemu svetu predlagan sprejem sklepa/ov o razporeditvi presežka prihodkov nad odhodki nekaterih javnih zavodov.

1. SEZNANITEV Z ZAKLJUČNIM POROČILOM O POTEKU GRADNJE OSNOVNE ŠOLE FRANA ALBREHTA

Predlagatelj: Župan Občine Kamnik

Gradivo pripravi: Oddelek za družbene dejavnosti in gradbeni odbor

Obrazložitev:

Projekt rušitve stare Osnovne šole Frana Albrehta je prav tako vključen v prvo fazo gradnje nove Osnovne šole Frana Albrehta, zato bo po zaključku rušitve in plačilu vseh obveznosti predstavljena seznanitev o končanju oziroma zaključku projekta.

1. PREDLOG LOKALNEGA PROGRAMA KULTURE 2025–2029

Predlagatelj: Župan Občine Kamnik

Gradivo pripravi: Oddelek za družbene dejavnosti in Javni zavod za kulturo Kamnik

Obrazložitev:

Zakon o uresničevanju javnega interesa za kulturo določa, da lokalna skupnost sprejme svoj lokalni program za kulturo za obdobje štirih let, pri čemer lahko program vsebuje tudi dolgoročne usmeritve, ki presegajo to obdobje. Pri pripravi dokumenta je treba upoštevati javni interes za kulturo, določen z nacionalnim programom za kulturo.

1. POTRDITEV INVESTICIJSKEGA PROGRAMA (IP) ZA PROJEKT »POSLOVNI OBJEKT USNJARSKA CESTA 1, KAMNIK«

Predlagatelj: Župan Občine Kamnik

Gradivo pripravi: Oddelek za družbene dejavnosti in Javni lekarniški zavod Mestne lekarne

Obrazložitev:

Javni lekarniški zavod Mestne lekarne in Občina Kamnik imata namen pridobiti gradbeno dovoljenje za rekonstrukcijo poslovnega objekta (ID stavbe: 755, SID (identifikator): 22356308) nekdanje Klavnice na Usnjarski cesti 1 v Kamniku. Za izvedbo rekonstrukcije bosta navedena investitorja pridobila gradbeno dovoljenje, ki bo omogočalo izgradnjo novih upravnih prostorov Javnega lekarniškega zavoda Mestne lekarne, vključno s skladiščnimi prostori in drive-in lekarno. V severnem delu objekta so predvideni poslovni prostori v lasti Občine Kamnik.

**ODDELEK ZA UREJANJE PROSTORA**

1. PREDLOG ODLOKA O OBČINSKEM PODROBNEM PROSTORSKEM NAČRTU ZA OBMOČJE KA-132 NOVI TRG – 1. OBRAVNAVA

Predlagatelj: Župan Občine Kamnik

Gradivo pripravi: Oddelek za urejanje prostora

Obrazložitev:

Odlok se sprejme na podlagi potreb investicijskega interesa, Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP in 23/24) in Odloka o občinskem prostorskem načrtu Občine Kamnik (Uradni list RS, št. 86/15, 70/17, 163/21 in 95/24).

1. PREDLOG ODLOKA O SPREMEMBAH IN DOPOLNITVAH ODLOKA O ZAZIDALNEM NAČRTU ZA OBMOČJE B 8 – ZGORNJE PEROVO, ŠT. 3 – 2. OBRAVNAVA

Predlagatelj: Župan Občine Kamnik

Gradivo pripravi: Oddelek za urejanje prostora

Obrazložitev:

Odlok se sprejme na podlagi potreb investicijskega interesa, Zakona o urejanju prostora in Odloka o občinskem prostorskem načrtu Občine Kamnik.

1. PREDLOG ODLOKA O OBČINSKEM PODROBNEM PROSTORSKEM NAČRTU ZA DEL EUP KA-32 VILA DARJA – 1. OBRAVNAVA

Predlagatelj: Župan Občine Kamnik

Gradivo pripravi: Oddelek za urejanje prostora

Obrazložitev:

Odlok se sprejme na podlagi potreb investicijskega interesa, Zakona o urejanju prostora in Odloka o občinskem prostorskem načrtu Občine Kamnik.

1. PREDLOG ODLOKA O OBČINSKEM PODROBNEM PROSTORSKEM NAČRTU ZP-01 ZGORNJE PALOVČE – 1. OBRAVNAVA

Predlagatelj: Župan Občine Kamnik

Gradivo pripravi: Oddelek za urejanje prostora

Obrazložitev:

Odlok se sprejme na podlagi potreb investicijskega interesa, Zakona o urejanju prostora in Odloka o občinskem prostorskem načrtu Občine Kamnik.

1. PREDLOG ODLOKA O OBČINSKEM PODROBNEM PROSTORSKEM NAČRTU ZS-07 ZGORNJE STRANJE – 1. OBRAVNAVA

Predlagatelj: Župan Občine Kamnik

Gradivo pripravi: Oddelek za urejanje prostora

Obrazložitev:

Odlok se sprejme na podlagi potreb investicijskega interesa, Zakona o urejanju prostora in Odloka o občinskem prostorskem načrtu Občine Kamnik.

1. PREDLOG SKLEPA O LOKACIJSKI PREVERITVI ZA EUP KA-133 NOVI TRG

Predlagatelj: Župan Občine Kamnik

Gradivo pripravi: Oddelek za urejanje prostora

Obrazložitev:

Sklep se sprejme na podlagi potreb investicijskega interesa, Zakona o urejanju prostora in Odloka o občinskem prostorskem načrtu Občine Kamnik.

1. PREDLOG ODLOKA O SPREMEMBAH IN DOPOLNITVAH ODLOKA O PODLAGAH ZA ODMERO KOMUNALNEGA PRISPEVKA ZA OBSTOJEČO KOMUNALNO OPREMO ZA OBMOČJE OBČINE KAMNIK – SKRAJŠANI POSTOPEK

Predlagatelj: Župan Občine Kamnik

Gradivo pripravi: Oddelek za urejanje prostora

Obrazložitev:

Odlok se sprejme na podlagi Zakona o urejanju prostora in Odloka o občinskem prostorskem načrtu Občine Kamnik.

**ODDELEK ZA RAZVOJ IN INVESTICIJE**

1. POTRDITEV DOKUMENTA IDENTIFIKACIJE INVESTICIJSKEGA PROJEKTA (DIIP) ZA PROJEKT »UREJANJE ZELENIH POVRŠIN V MESTNEM SREDIŠČU KAMNIKA«

Predlagatelj: Župan Občine Kamnik

Gradivo pripravi: Oddelek za razvoj in investicije

Obrazložitev:

Projekt Urejanje zelenih površin v mestnem središču Kamnika je uvrščen na seznam najpomembnejših projektov za uvrstitev v Osnutek druge dopolnitve dogovora za razvoj Ljubljanske urbane regije. V skladu z Uredbo o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16) mora občinski svet potrditi investicijsko dokumentacijo (DIIP, PIZ, IP). V okviru projekta se obravnava urejanje zelenih površin v mestnem središču Kamnika, s katerimi bomo povečali kakovost in uporabnost zelene infrastrukture v mestnem jedru, ozelenili grajene površine v urbanem naselju, izboljšali kakovost urbanega okolja in prispevali k dvigu kakovosti bivanja za prebivalce. Ureditve bodo hkrati prispevale k večji atraktivnosti mestnega jedra za turiste.

1. POTRDITEV DOKUMENTA IDENTIFIKACIJE INVESTICIJSKEGA PROJEKTA (DIIP) ZA PROJEKT »DRŽAVNA KOLESARSKA POVEZAVA KAMNIK–VRANSKO (1. ETAPA)«

Predlagatelj: Župan Občine Kamnik

Gradivo pripravi: Oddelek za razvoj in investicije

Obrazložitev:

Projekt Državna kolesarska povezava Kamnik–Vransko (1. etapa) je uvrščen na seznam najpomembnejših projektov za uvrstitev v Osnutek druge dopolnitve dogovora za razvoj Ljubljanske urbane regije. V skladu z Uredbo o enotni metodologiji za pripravo in obravnavo investicijske dokumentacije na področju javnih financ mora občinski svet potrditi investicijsko dokumentacijo (DIIP, PIZ, IP). Državna kolesarska povezava Kamnik–Vransko povezuje Osrednjeslovensko in Savinjsko regijo (je del DKP G 13 Ljubljana–Celje). Celotna dolžina povezave je približno 26 km, vendar se bo izvajala po odsekih. Cilj projekta je spodbujanje trajnostne mobilnosti in povečanje prometne varnosti, kar je za obmestna naselja Nevlje, Vrhpolje in Soteska ključnega pomena za varno dostopanje do centra Kamnika, ki je upravno središče in omogoča tudi večmodalnost.

1. PREDLOG OBČINSKE CELOSTNE PROMETNE STRATEGIJE OBČINE KAMNIK

Predlagatelj: Župan Občine Kamnik

Gradivo pripravi: Oddelek za razvoj in investicije

Obrazložitev:

Občina je v letu 2024 pristopila k izdelavi občinske celostne prometne strategije (OCPS). Pri pripravi OCPS je potrebno slediti Nacionalnim smernicam za pripravo OCPS in Minimalnim standardom za izdelavo OCPS, ki jih je izdalo oziroma predpisalo Ministrstvo za okolje, podnebje in energijo, in predpisujejo tudi sprejem dokumenta na občinskem svetu. S sprejetjem OCPS bo Občina Kamnik izpolnila obvezen pogoj pri kandidiranju za javna sredstva za sofinanciranje prihodnjih ukrepov na področju mobilnosti.

**KOMISIJA ZA MANDATNA VPRAŠANJA, VOLITVE IN IMENOVANJA**

1. PREDLOG SKLEPA O PODELITVI PRIZNANJ OBČINE KAMNIK V LETU 2025

Predlagatelj: Komisija za mandatna vprašanja, volitve in imenovanja

Gradivo pripravi: Komisija za mandatna vprašanja, volitve in imenovanja

Obrazložitev:

9. člen Statuta Občine Kamnik in 10. člen Odloka o priznanjih Občine Kamnik (Uradni list RS, št. 75/96, 13/99 in 91/01) določata, da občina za posebne zasluge lahko podeljuje priznanja.

1. **JESENSKO ZASEDANJE**

**URAD ŽUPANA**

1. PREDLOG OKVIRNEGA PROGRAMA DELA OBČINSKEGA SVETA OBČINE KAMNIK ZA LETO 2026

Predlagatelj: Župan Občine Kamnik

Gradivo pripravi: Urad župana

Obrazložitev:

62. člen Poslovnika Občinskega sveta Občine Kamnik (Uradni list RS, št. 97/15, 20/17 in 61/19) določa, da župan pripravi program dela in terminski program ter ga predlaga Občinskemu svetu v sprejem.

1. PREDLOG SKLEPA O DOLOČITVI VIŠINE SREDSTEV ZA ZAGOTAVLJANJE POGOJEV ZA DELO ČLANOV OBČINSKEGA SVETA OBČINE KAMNIK V LETU 2026

Predlagatelj: Župan Občine Kamnik

Gradivo pripravi: Urad župana

Obrazložitev:

3. člen Pravilnika o zagotavljanju pogojev za delo članov Občinskega sveta Občine Kamnik (Uradni list RS, št. 24/07 in 3/21) določa, da župan predlaga Občinskemu svetu v obravnavo sklep o določitvi višine finančnih sredstev, ki se v proračunu občine v posameznem proračunskem obdobju nameni za zagotavljanje pogojev za delo članov Občinskega sveta Občine Kamnik.

**ODDELEK ZA GOSPODARSKE DEJAVNOSTI, GOSPODARSKE JAVNE SLUŽBE IN FINANCE**

1. PREDLOG ODLOKA O REBALANSU PRORAČUNA OBČINE KAMNIK ZA LETO 2025 – SKRAJŠANI POSTOPEK

Predlagatelj: Župan Občine Kamnik

Gradivo pripravi: Vsi oddelki; končno obliko gradiva pripravi Oddelek za gospodarske dejavnosti, gospodarske javne službe in finance

Obrazložitev:

40. člen Zakona o javnih financah in 17. člen Statuta Občine Kamnik.

1. PREDLOG ODLOKA O PRORAČUNU OBČINE KAMNIK ZA LETO 2026 – 1. IN 2. OBRAVNAVA

Predlagatelj: Župan Občine Kamnik

Gradivo pripravi: Vsi oddelki; končno obliko gradiva pripravi Oddelek za gospodarske dejavnosti, gospodarske javne službe in finance

Obrazložitev:

29. člen Zakona o javnih financah in 17. člen Statuta Občine Kamnik.

1. SEZNANITEV S POROČILOM O IZVEDENIH SANACIJAH PO POPLAVAH V AVGUSTU 2023

Predlagatelj: Župan Občine Kamnik

Gradivo pripravi: Oddelek za gospodarske dejavnosti, gospodarske javne službe in finance

Obrazložitev:

Seznanitev s poročilom o že izvedenih in planiranih sanacijah ter stanju na terenu v občini Kamnik po poplavah v avgustu 2023.

1. REŠEVANJE PROBLEMATIKE ZAŠČITE PITNE VODE V DOLINI KAMNIŠKE BISTRICE IN NA VELIKI PLANINI

Predlagatelj: Župan Občine Kamnik

Gradivo pripravi: Oddelek za gospodarske dejavnosti, gospodarske javne službe in finance

Obrazložitev:

Točka naj bi vključevala problematiko oskrbe s pitno vodo in zaščite vodnih virov, vključno s potrebnimi ukrepi glede mirujočega prometa (avtodomi) in odvajanjem odpadnih voda.

**ODDELEK ZA DRUŽBENE DEJAVNOSTI**

1. PREDLOG LETNEGA PROGRAMA ŠPORTA V OBČINI KAMNIK ZA LETO 2026

Predlagatelj: Župan Občine Kamnik

Gradivo pripravi: Oddelek za družbene dejavnosti ter Zavod za turizem in šport Kamnik

Obrazložitev:

Uresničevanje javnega interesa v športu na podlagi 16. člena Zakona o športu (Uradni list RS, št. 29/17, 21/18 – ZNOrg, 82/20, 3/22 – Zdeb in 37/24 – ZMat-B) in 5. člena Odloka o vrednotenju športnih programov v Občini Kamnik (Uradni list RS, št. 11/18, 14/19, 82/19, 139/20 in 1/24).

**ODDELEK ZA UREJANJE PROSTORA**

1. PREDLOG ODLOKA O OBČINSKEM PODROBNEM PROSTORSKEM NAČRTU ZA OBMOČJE KA-132 NOVI TRG – 2. OBRAVNAVA

Predlagatelj: Župan Občine Kamnik

Gradivo pripravi: Oddelek za urejanje prostora

Obrazložitev:

Odlok se sprejme na podlagi potreb investicijskega interesa, Zakona o urejanju prostora in Odloka o občinskem prostorskem načrtu Občine Kamnik.

1. PREDLOG ODLOKA O OBČINSKEM PODROBNEM PROSTORSKEM NAČRTU ZA DEL EUP KA-32 VILA DARJA – 2. OBRAVNAVA

Predlagatelj: Župan Občine Kamnik

Gradivo pripravi: Oddelek za urejanje prostora

Obrazložitev:

Odlok se sprejme na podlagi potreb investicijskega interesa, Zakona o urejanju prostora in Odloka o občinskem prostorskem načrtu Občine Kamnik.

1. PREDLOG ODLOKA O OBČINSKEM PODROBNEM PROSTORSKEM NAČRTU ZP-01 ZGORNJE PALOVČE – 2. OBRAVNAVA

Predlagatelj: Župan Občine Kamnik

Gradivo pripravi: Oddelek za urejanje prostora

Obrazložitev:

Odlok se sprejme na podlagi potreb investicijskega interesa, Zakona o urejanju prostora in Odloka o občinskem prostorskem načrtu Občine Kamnik.

1. PREDLOG ODLOKA O OBČINSKEM PODROBNEM PROSTORSKEM NAČRTU ZS-07 ZGORNJE STRANJE – 2. OBRAVNAVA

Predlagatelj: Župan Občine Kamnik

Gradivo pripravi: Oddelek za urejanje prostora

Obrazložitev:

Odlok se sprejme na podlagi potreb investicijskega interesa, Zakona o urejanju prostora in Odloka o občinskem prostorskem načrtu Občine Kamnik.

**ODDELEK ZA RAZVOJ IN INVESTICIJE**

1. POTRDITEV PREDINVESTICIJSKE ZASNOVE (PIZ) IN INVESTICIJSKEGA PROGRAMA (IP) ZA PROJEKT »UREJANJE ZELENIH POVRŠIN V MESTNEM SREDIŠČU KAMNIKA«

Predlagatelj: Župan Občine Kamnik

Gradivo pripravi: Oddelek za razvoj in investicije

Obrazložitev:

Projekt Urejanje zelenih površin v mestnem središču Kamnika je uvrščen na seznam najpomembnejših projektov za uvrstitev v Osnutek druge dopolnitve dogovora za razvoj Ljubljanske urbane regije. V skladu z Uredbo o enotni metodologiji za pripravo in obravnavo investicijske dokumentacije na področju javnih financ mora občinski svet potrditi investicijsko dokumentacijo (DIIP, PIZ, IP). V okviru projekta se obravnava urejanje zelenih površin v mestnem središču Kamnika, s katerimi bomo povečali kakovost in uporabnost zelene infrastrukture v mestnem jedru, ozelenili grajene površine v urbanem naselju, izboljšali kakovost urbanega okolja in prispevali k dvigu kakovosti bivanja za prebivalce. Ureditve bodo hkrati prispevale k večji atraktivnosti mestnega jedra za turiste.

1. POTRDITEV PREDINVESTICIJSKE ZASNOVE (PIZ) IN INVESTICIJSKEGA PROGRAMA (IP) ZA PROJEKT »DRŽAVNA KOLESARSKA POVEZAVA KAMNIK–VRANSKO (1. ETAPA)«

Predlagatelj: Župan Občine Kamnik

Gradivo pripravi: Oddelek za razvoj in investicije

Obrazložitev:

Projekt Državna kolesarska povezava Kamnik–Vransko (1. etapa) je uvrščen na seznam najpomembnejših projektov za uvrstitev v Osnutek druge dopolnitve dogovora za razvoj Ljubljanske urbane regije. V skladu z Uredbo o enotni metodologiji za pripravo in obravnavo investicijske dokumentacije na področju javnih financ mora občinski svet potrditi investicijsko dokumentacijo (DIIP, PIZ, IP). Državna kolesarska povezava Kamnik–Vransko povezuje Osrednjeslovensko in Savinjsko regijo (je del DKP G 13 Ljubljana–Celje). Celotna dolžina povezave je približno 26 km, vendar se bo izvajala po odsekih. Cilj projekta je spodbujanje trajnostne mobilnosti in povečanje prometne varnosti, kar je za obmestna naselja Nevlje, Vrhpolje in Soteska ključnega pomena za varno dostopanje do centra Kamnika, ki je upravno središče in omogoča tudi večmodalnost.

Št. 032-0001/2024

Kamnik, dne ….

Župan

Občine Kamnik

Matej Slapar

**O K V I R N I T E R M I N S K I P R O G R A M**

**SEJ OBČINSKEGA SVETA OBČINE KAMNIK ZA LETO 2025**

|  |  |  |  |
| --- | --- | --- | --- |
| Zap.  št. seje | Datum seje  Občinskega sveta  (sreda) | Datum seje kolegija OS  (ponedeljek) | Datum oddaje gradiva  »Aktualna seja OS« |
| **15.** | **19. februar** | 3. 2. | 27. 1. |
| **16.** | **19. marec** | 3. 3. | 24. 2. |
| **17.** | **23. april** | 7. 4. | 31. 3. |
| **18.** | **21. maj** | 5. 5. | 28. 4. |
| **19.** | **18. junij** | 2. 6. | 26. 5. |
| **20.** | **15. oktober** | 29. 9. | 22. 9. |
| **21.** | **19. november** | 3. 11. | 27. 10. |
| **22.** | **17. december** | 1. 12. | 24. 11. |