# OBČINA KAMNIK

**ŽUPAN**

Glavni trg 24

1240 Kamnik

Številka: 007-0006/2024

Datum: 25. 11. 2024

**OBČINA KAMNIK**

**OBČINSKI SVET**

**ZADEVA:** **PREDLOG SKLEPA O DOLOČITVI VIŠINE SREDSTEV ZA ZAGOTAVLJANJE POGOJEV ZA DELO ČLANOV OBČINSKEGA SVETA OBČINE KAMNIK V LETU 2025**

PREDLAGATELJ: Matej Slapar, župan Občine Kamnik

POROČEVALKI: Kristina Zabavnik, višja svetovalka za delovanje organov občine

Bogomira Skvarča Jesenšek, direktorica občinske uprave

PRAVNA OSNOVA: 29. člen Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE in 62/24 – odl. US), 17. člen Statuta Občine Kamnik (Uradni list RS, št. 50/15, 20/17, 61/19 in 92/22) in 3. člen Pravilnika o zagotavljanju pogojev za delo članov Občinskega sveta Občine Kamnik (Uradni list RS, št. 24/07 in 3/21)

NAMEN: Obravnava in sprejem

PREDLOG SKLEPA:

Občinski svet Občine Kamnik sprejme Sklep o določitvi višine sredstev za zagotavljanje pogojev za delo članov Občinskega sveta Občine Kamnik v letu 2025.

O b r a z l o ž i t e v :

1. Razlogi za sprejem sklepa in ocena stanja:

Pravilnik o zagotavljanju pogojev za delo članov Občinskega sveta Občine Kamnik določa, da se sredstva za delo članov občinskega sveta, ki so povezani v posamezno svetniško skupino ali pa funkcijo opravljajo kot samostojni svetniki, zagotavljajo v proračunu Občine Kamnik. 3. člen navedenega pravilnika nadalje določa, da Občinski svet na predlog župana s sklepom določi višino finančnih sredstev, ki se lahko v posameznem proračunskem obdobju namenijo za zagotavljanje pogojev za delo članov občinskega sveta, pri čemer znesek na posameznega člana ne sme presegati s pravilnikom določenega maksimalnega zneska.

2. Cilji in načela predloga sklepa:

Glede na načrtovani obseg razpoložljivih proračunskih sredstev za leto 2025, upoštevaje določilo veljavnega pravilnika, po katerem se obseg sredstev za zagotavljanje pogojev za delo članov občinskega sveta določi letno s sklepom, in dejanske finančne zmožnosti, je treba porabo proračunskih sredstev uokviriti v realne razmere ter temu primerno določiti tudi obseg sredstev za zagotavljanje pogojev za delo članov Občinskega sveta Občine Kamnik v letu 2025. Predlagatelj ocenjuje, da je mogoče za leto 2025 za navedeni namen v občinskem proračunu zagotoviti največ 90 eurov mesečno oziroma 1.080 eurov na letni ravni na posameznega člana. To je isti znesek, kot je zagotovljen v letu 2024. Planirana sredstva v navedeni višini bodo po oceni predlagatelja zadostovala za zagotavljanje pogojev za delo članov Občinskega sveta v proračunskem letu 2025.

3. Ocena finančnih in drugih posledic, ki jih bo imel sprejem sklepa:

V Odloku o proračunu Občine Kamnik za leto 2025 je za vseh 29 članov Občinskega sveta Občine Kamnik na letni ravni treba zagotoviti 31.320 eurov.

4. Oddaja pripomb in predlogov javnosti na predlog sklepa:

Oddaja pripomb in predlogov je mogoča najkasneje do 10. 12. 2024 na e-naslov: [obcina@kamnik.si](mailto:obcina@kamnik.si) ali na naslov: Občina Kamnik, Glavni trg 24, 1240 Kamnik, s pripisom: »pripomba na predlog Sklepa o določitvi višine sredstev za zagotavljanje pogojev za delo članov Občinskega sveta Občine Kamnik v letu 2025«.

Glede na obrazložitev predlagatelj Občinskemu svetu predlaga, da obravnava in sprejme predlagani sklep.

Matej Slapar

ŽUPAN

Priloga:

* Sklep o določitvi višine sredstev za zagotavljanje pogojev za delo članov Občinskega sveta Občine Kamnik v letu 2025

Na podlagi 29. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE in 62/24 – odl. US), 17. člena Statuta Občine Kamnik (Uradni list RS, št. 50/15, 20/17, 61/19 in 92/22) in 3. člena Pravilnika o zagotavljanju pogojev za delo članov Občinskega sveta Občine Kamnik (Uradni list RS, št. 24/07 in 3/21) je Občinski svet Občine Kamnik na ... seji dne ......... sprejel

**S K L E P**

**o določitvi višine sredstev za zagotavljanje pogojev za delo članov Občinskega sveta Občine Kamnik v letu 2025**

1. člen

Članom Občinskega sveta Občine Kamnik pripadajo iz proračuna Občine Kamnik sredstva za zagotavljanje pogojev za njihovo delo.

1. člen

V proračunu Občine Kamnik se za zagotavljanje pogojev za delo članov Občinskega sveta za leto 2025 določi obseg sredstev v višini 90 eurov mesečno za posameznega člana.

1. člen

Ta sklep začne veljati naslednji dan po objavi v Uradnem listu RS, uporablja pa se od 1. 1. 2025.

Št. 007-0006/2024

Kamnik, dne .........

Župan

Občine Kamnik

Matej Slapar